آمریکا دونانماسینین "یواس‌اس هری ترومن اوچاق گمی‌سی" و ۷ ساواش گمی‌سی، آغ دنیزه دوغرو یولا چیخیر.
آمریکا دونانماسیندان وئریلن یازی‌لی آچیقلامادا، " یواس‌اس هری ترومن" اوچاق گمی‌سینین یانینداکی گمیلرله بوگون، نورفولک لیمانین‌دان دمیر آلاجاغی و آمریکانین ۵ ایله ۶.جی دونانما بؤلگه‌لرین‌ده وظیفه ایجرا ائتمک اوزره یولا چیخاجاغی ایفاده ائدیلدی.
۶ مین ۵۰۰ پرسنل و ساواش اوچاق‌لری ایله یولا چیخاجاق گمی قروپونا بیر مدت آلمان گمیسی اف‌جی‌اس هسن‌ین ده ائشلیک ائدجگی قید ائدیلدی.
آمریکا رهبرلیگی سوریه رژیمینین محاصره آلتین‌داکی دوما قصبه‌سین‌ده شیمیایی سالدیری تشکیل ائتمه‌سینه جاواب وئرمه حاضرلیقلاری آپارارکن هری ترومن اوچاق گمی‌سی قروپونون بؤلگه‌یه گؤندریلمه‌سی، گمینین سوریه‌یه قارشی اولاسی بیر عملیاتا ایشتیراک ائتمک اوچون گؤندریلدیگی یوروملارینا سبب اولدو.
آمریکا دونانماسیندان وئریلن آچیقلامادا، سؤزوگئدن انتقالین "پلان‌لی بیر انتقال" اولدوغو ادعا ائدیلدی.
هری ترومن اوچاق گمی‌سی قروپو، ۲۰۱۶دا، ترور هؤرگوتو داعش ایله مباریزه‌یه دستک وئرمک اوچون آغ دنیزه گؤندریلمیشدی.
